הנצחת קורבנות מתקפת הפתע על ישראל

מספר הצעות הועלו להנצחת קורבנות מתקפת הפתע על ישראל (7 באוקטובר 2023) וחללי מלחמת חרבות ברזל, בהן טקס זיכרון ממלכתי והקמת רשות הנצחה. מספר אנדרטאות הוקמו לזכר החללים. ערך מורחב – יום הזיכרון לחללי מלחמת חרבות ברזל לאחר מתקפת הפתע על ישראל הונחו על שולחן מליאת הכנסת חמש הצעות חוק לקיום יום זיכרון לאומי. בין מציעי הצעות החוק נמנים חברי הכנסת אתי עטייה, מירב בן ארי, אליהו דלל, נעמה לזימי ואוהד טל. רוב ההצעות מבקשות לקבוע כיום זיכרון לאומי את כ"ג בתשרי או כ"ד בתשרי, יום או יומיים לאחר המועד העברי של מתקפת הטרור. הצעות החוק כוללות מספר דרכי הנצחה, בהן טקס זיכרון ממלכתי, שתי דקות דומייה, הורדת דגל המדינה לחצי התורן במוסדות המדינה ובצה"ל, ישיבת ממלכתית במליאת כנסת, הוראות לציון היום במוסדות המדינה ובמוסדות החינוך, התאמת תוכני שידור ברשתות השידור בהתאם לאופי יום הזיכרון, והשבתה של בתי אוכל ובתי עינוגים. ב-17 במרץ 2024 אישרה הממשלה לציין יום זיכרון לאומי לציון האסון שפקד את מדינת ישראל ב-7 באוקטובר ומלחמת חרבות ברזל (שם זמני). יום הזיכרון יצוין מדי שנה בכ"ד בתשרי בשני טקסים ממלכתיים. ערך מורחב – כאן 7.10.360 במאי 2024, לקראת יום הזיכרון לחללי מערכות ישראל, השיק תאגיד השידור הישראלי מוזיאון וירטואלי אינטראקטיבי להנצחת מאורעות מתקפת הפתע והשלכותיה. חבר הכנסת עודד פורר ו-18 חברי כנסת נוספים הגישו הצעת חוק להקמת רשות זיכרון מיוחדת בשם "יד עוטף ישראל", בדומה למוסד "יד ושם". הרשות תפעל להנצחת אזרחי ישראל ותושביה שנטבחו על ידי מחבלי חמאס, ואת גבורתם של האזרחים וכוחות הביטחון וההצלה שחרפו נפשם בקרבות. ב-9 בנובמבר 2023 התקיים בבית המוסדות הלאומיים בירושלים אירוע זיכרון, ביוזמת ההסתדרות הציונית העולמית, קרן קיימת לישראל, הסוכנות היהודית וקרן היסוד. ב-7 בפברואר 2024 התקיים בצרפת טקס לאומי רשמי לזכר הצרפתים שנרצחו בשבעה באוקטובר ולזכר הצרפתים שנחטפו על ידי חמאס. הטקס התקיים ברחבת האינווליד בנוכחות נשיא צרפת עמנואל מקרון, ובהשתתפות אנשי הכוחות המזוינים של צרפת, פוליטיקאים ושרי ממשלה, ונציגי משפחות החטופים והנספים. במתחם בו נערך פסטיבל הנובה בו בוצע הטבח הגדול ביותר במתקפת הפתע ובתולדות מדינת ישראל, הוקמה אנדרטה לזכר הנרצחים. ב-6 בדצמבר 2023 נחנכה בכפר המכביה אנדרטה בשם "פסל עוטף ישראל" לזכר נרצחי מתקפת הפתע. בטקס השתתפו נשיא המדינה, יצחק הרצוג, ראשי רשויות מקומיות ואזוריות, נציגי משפחות שכולות, מפונים מיישובי הדרום ומשתתפים נוספים. הפסל נוצר על ידי הפסלת דינה רקנאטי, ונתרם לאחר מותה על ידי משפחת רקנאטי. בבית העלמין באשדוד הוקמה אנדרטה לזכר נרצחי שבעה באוקטובר שנקברו בבית העלמין. עיריית פתח תקווה קיבלה החלטה להקים בעיר גשר ואנדרטה לזכר קורבנות מתקפת הפתע וחללי מלחמת חרבות ברזל. ביישובים רבים משפחות הקורבנות הדפיסו מדבקות הנצחה לזכר הקורבנות, ואלה הודבקו במקומות ציבוריים. בירושלים הפיצה עמותת "שומרות ושומרים על הבית המשותף" כ-100,000 מדבקות לזכר הקורבנות, הדומות למדבקת "יזכור" המסמלת את יום הזיכרון לחללי מערכות ישראל, אך במקום פרח דם המכבים מופיע בה פרח הכלנית, הפורח באזור הדרום שנפגע בזמן המתקפה. מדיה וקבצים בנושא הנצחת קורבנות מתקפת הפתע על ישראל בוויקישיתוף דבר, ‏במותם ציוו לנו בסטיקר: צחוק ושמחה; נחישות, מסירות ותאוות חיים, באתר דבר העובדים בארץ ישראל, 12 במאי 2024 יואל רפל, הגיבורים, החללים והחטופים: נוסחים חדשים ל"יזכור" לטבח שמחת תורה, באתר ynet, 6 בדצמבר 2023 אורי הייטנר, אנשי העבודה והשלום, באתר בין חברים, 08 בנובמבר 2023 שלי קלינג, "כל זה יהיה אתר מורשת — כדי שישמעו את הסיפור של ההזנחה", באתר TheMarker‏, 11 באוקטובר 2024 שבי גטניו, כיצד ייראה יום הזיכרון לטבח? הצעות החוק שעל הפרק, באתר "שקוף", 4 בדצמבר 2023 ממשלת ישראל אישרה יום זכרון לאומי לציון האסון שפקד את מדינת ישראל ב-7 באוקטובר, באתר ממשלת ישראל, ‏17 במרץ 2024 טקס זיכרון עולמי - תשפ"ד, באתר ההסתדרות הציונית העולמית, ‏9 בנובמבר 2023 ישראל גראדווהל, ‏"קדיש" ותרועת חצוצרות | צרפת מקיימת טקס לאומי לצרפתים שנרצחו ב-7.10, באתר כיכר השבת, 7 בפברואר 2024 משה כהן, ‏באופן רשמי: האנדרטה הראשונה שהוקמה בארץ לזכר חללי "השבת השחורה", באתר מעריב אונליין, 6 בדצמבר 2023 מרגש: אנדרטה הוקמה לזכר נרצחי ה-7 באוקטובר שקבורים באשדוד, באתר אשדוד.נט, ‏7 בנובמבר 2023 קורבנות מלחמת ה-7 באוקטובר יונצחו באנדרטה ליד הפארק הגדול פתח תקווה, באתר "פתח תקווה NEWS", ‏30 באוקטובר 2023 רוני גרין שאולוב, מדבקות "יזכור" המסומנות בפרח הכלנית המזוהה עם הדרום, חולקו ברחבי ירושלים, באתר ynet, 12 בנובמבר 2023